lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en ca lv lv en lv lv es uk es en en lv lv en lv pt lv ca lv ca lv en lv en lv lv lv ja lv lv lv lv lv lv lv lv lv lv lv lv lv lv lv lv lv lv lv lv lt lv lt lv lv lv pt lv ca lv ca lv en lv az lv sk lv sk lv sk fr lv ceb ca lv en en lv lv lv en lv ca lv lv en lv lt lv lv lt ca lv lv en lv lt ru ru ru ru ru ru ru fr ru lv lv de sk en sk hbs_lat lv lv sk hbs_lat uk en en lv id es es en lv lv
VIDEO ⟩ Karašausks un Ikaunieks kaldina FK "Liepāja" uzvaru
2021. gada 5. maijs 20:07
Latvijas futbola čempionāta jeb "Optibet" virslīgas spēlē FK "Liepāja" trešdien izbraukumā ar rezultātu 3:0 (0:1) uzveica FK "Metta". Uzvarētājiem divus vārtus guva Artūrs Karašausks, bet viens precīzs sitiens Dāvja Ikaunieka rēķinā.
Līna Mūze: Gribu būt viena no tām meitenēm, kas samet 70 metrus
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
? Noskaties @LiepajaFK komandas vārtu guvumus pret @FSMETTA!
⚽⚽ Karašausks 72', 83'#OptibetVirsliga #Virsliga2021 #Virsliga30 pic.twitter.com/nZ81mfzLQN
— Optibet Virslīga (@FutbolaVirsliga) May 5, 2021
Pirmajā puslaikā laukumā dominēja liepājnieki, kuri jau septītajā minūtē izvirzījās vadībā. Pēc stūra sitiena izspēles bumba soda laukuma sākumā nonāca pie Dāvja Ikaunieka, kurš ar kreiso kāju bumbu raidīja vārtu kreisajā pusē.
"Liepāja" uzbrukumā aktīvi darbojās arī turpmākajās pirmā puslaika minūtēs, Ikauniekam spēli pie pretinieku vārtiem vairākkārt saasinot ar bīstamām piespēlēm. Kurzemes klubs ilgstoši izdarīja spiedienu uz "Metta" vārtiem, bet pārsvaru palielināt liedza tehniskie brāķi.
51.minūtē "Metta" pēc standartsituācijas izspēles bumbu centās nogādāt liepājnieku soda laukumā, taču dažas sekundes vēlāk jau bija spiesta aizsargāties. Mājinieku izspēle bija nesekmīga, kā rezultātā Ikaunieks ar bumbu lielā tempā pietuvojās "Metta" vārtiem un piespēlēja Mihailam Gordejčukam. Baltkrieva sitiens palidoja garām vārtsargam, bet bumbu no vārtu līnijas izsita Jānis Beks.
Spēles 72.minūtē "Metta" labākais snaiperis Junusa Muritala liepājnieku aizsargu atbruņoja no bumbas, bet Vjačeslavs Isajevs bloķēja viņa sitienu. Minūti vēlāk uz maiņu nākušais Artūrs Karašausks apdraudēja "Metta" vārtus un ar trešo mēģinājumu bija sekmīgs. Uzbrucēja pirmais raidījums norībināja vārtu stabu, otro sitienu bloķēja aizsargs, bet ar trešo piegājienu viņš bumbu raidīja zem vārtu pārliktņa.
Desmit minūtes līdz pamatlaika beigām no tuvas distances ar sitienu vilcinājās Dodo, viņam nespējot panākt 3:0. To divas minūtes vēlāk izdevās nokārtot Karašauskam, kurš no laukuma kreisās malas ieskrēja soda laukumā un raidīja bumbu labajā augšējā stūrī.
Sīkstie "Metta" futbolisti šosezon Rīgas Hanzas vidusskolas laukumā bija nepārspēti, atņemot punktus visām trim iepriekšējās sezonas medaļniecēm "Riga" (1:1), RFS (3:3) un "Valmieras" (1:1) komandām. Iepriekšējā mačā gan pārliecinošs zaudējums 2:5 viesos pret "Ventspili".
Liepājnieki pēc trim neizteiksmīgiem zaudējumiem iepriekš svinēja divas minimālas uzvaras ar rezultātu 1:0 - vispirms pret "Ventspili" un pēc tam pret "Daugavpili".
"Metta" komandā ar pieciem gūtiem vārtiem ražīgākais ir Junusa Muritala. Liepājniekiem līdera lomu uzbrukumā uzņēmies Karašausks, kuram nu ir četri vārti.
Vēju pilsētas komandā trešdien laukumā atgriezās sezonas pirmajā mačā savainojumu guvušais Oļegs Veretilo. Traumas dēļ liepājniekiem nevarēja palīdzēt Mārtiņš Ķigurs.
Sezonas pirmajā savstarpējā spēlē ar 4:1 uzvarēja "Liepājas" futbolisti.
Jau ziņots, ka otrdien desmitās kārtas pirmajā spēlē RFS viesos ar rezultātu 1:0 pārspēja "Valmieru", pārņemot no vidzemniekiem līderpozīciju turnīra tabulā. Abām komandām ir pa 17 punktiem, bet rīdziniekiem labāka gūto un zaudēto vārtu starpība (19:9 pret 13:8) ļauj pakāpties uz pirmo vietu.
Tikmēr trešdien "Riga" mājās ar 3:0 (1:0) uzveica "Ventspili", bet BFC "Daugavpils" mājās ar 3:0 (1:0) pārspēja Jūrmalas "Spartaku".
Šo kārtu izlaiž "Noah Jurmala".
Turnīra vadībā ar 17 punktiem astoņos mačos ir RFS, bet otrā ar tādu pašu bilanci ir "Valmiera", kamēr 16 punkti ir "Riga" futbolistiem. Septiņās cīņās pie 13 punktiem tikusi "Daugavpils", 12 punkti "Liepājai", bet "Spartaks" seko ar sešiem punktiem. "Ventspilij" četri punkti, "Metta" trīs punktus izcīnījusi septiņās spēlēs, bet zaudējumi abās spēlēs ir Daugavpils "Noah Jurmala".
Šī gada virslīgas čempions noskaidrosies četru apļu turnīrā, katrai komandai aizvadot 28 spēles. Kalendārs veidots tā, lai būtu pēc iespējas ērtāks futbola līdzjutējiem. Spēles tikpat kā nepārklāsies, turklāt kārtas pārsvarā tiks izspēlētas divās - trijās dienās.
Pēc CAS pagaidu lēmuma LFF valde sacensību nolikumā veica izmaiņas, kas tagad paredz, ka gadījumā, ja čempionātā piedalās astoņi klubi, komanda, kas ieņem pēdējo vietu, pārspēlēs tiekas ar vienību, kas "Optibet" Nākotnes līgas čempionātā ieņem trešo vietu. Ja čempionātā piedalās deviņi klubi, komanda, kas ieņem pēdējo vietu, pārspēlēs tiekas ar vienību, kas "Optibet" Nākotnes līgas čempionātā ieņem otro vietu.
Arī šosezon futbola cienītāji var tiešraidē vērot visas Latvijas čempionāta spēles. Tās ir pieejamas virslīgas mājaslapā un portālā "Sportacentrs.com", kā arī "Sportacentrs.com TV" kanālā.
Rastorgujevs sacensību apritē atgriežas ar piekto vietu Baltijas kausa posmā
Ostapenko sasniedz Seulas "WTA 250" turnīra finālu
Federers karjeras pēdējā mačā duetā ar Nadalu zaudē Leivera kausa dubultspēlē
Serdžo Skariolo. Viens no labākajiem?
Saeimas kandidātu solījumi sportam un sportistu "atsēdēšana" parlamentā
2027. gada pasaules čempionāts hokejā pirmo reizi varētu notikt Kazahstānā
Ābols: Man ir stipri miglains priekšstats par "Mestis" kopējo līmeni
Kalniņš un Jelisejevs izgāzušies okupantu līgas sezonas ievadā
Ostapenko viegli sasniedz Seulas turnīra pusfinālu
Medijs: Slovēnijas basketbolisti pirms ceturtdaļfināla dzēra līdz pieciem rītā
Usiks līdz karjeras beigām vēlas vēl trīs cīņas
"VEF Rīga" atklāj nākamās sezonas budžetu
Horvātijas futbolisti cīņā par pirmo vietu grupā uzveic Dāniju
Kitija Laksa: Eirolīga ir mana prioritāte
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
Bидeo TиkTokepы из KaзaxcTaHa пokaзaли, kak бyдyT BcTpeчaTb poccияH
ФoTo и Bидeo c дpoHa y ceMbи "пpaBoй pykи ПyTиHa" B ЭcToHии cBoй paйckий yroлok
Mapиc BepпakoBckиc - зaBepшeHиe kapbepы, дeбюT PФШ B eBpokyбkax, пoroHя зa "BaлMиepoй"
"He xBaTaeT cлoB. yжacaющe..." - Mиp шokиpyюT фoTorpaфии зaщиTHиkoB "AзoBcTaли" пocлe плeHa
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa